
	1. Parengto projekto tikslai ir uždaviniai. 
Patvirtinti naują Šilutės rajono savivaldybės administracijos struktūrą ir nuostatus, atitinkančius aktualius teisės aktus, ir nustatyti didžiausią leistiną valstybės tarnautojų ir darbuotojų, dirbančių pagal darbo sutartis, pareigybių skaičių. 

	2. Kaip šiuo metu yra sureguliuoti projekte aptarti klausimai. 
[bookmark: n_0]Šilutės rajono savivaldybės tarybos 2023-04-20 sprendimu Nr. T1-1299 „Dėl Šilutės rajono savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“ patvirtinta struktūra ir nustatytas didžiausias leistinas pareigybių skaičius (valstybės tarnautojų – 122 ir darbuotojų, dirbančių pagal darbo sutartis – 194). Šilutės rajono savivaldybės tarybos 2015-09-24 sprendimu Nr. T1-83 „Dėl Šilutės rajono savivaldybės administracijos nuostatų tvirtinimo“ patvirtinti Administracijos nuostatai. 

	3. Kokių pozityvių rezultatų laukiama. 
Patvirtinus Savivaldybės administracijos struktūrą, nuostatus ir didžiausią leistiną valstybės tarnautojų ir darbuotojų, dirbančių pagal darbo sutartis, pareigybių skaičių, būtų tinkamai įgyvendintos Lietuvos Respublikos vietos savivaldos įstatymo bei Vidaus reikalų ministerijos priimtų teisės aktų nuostatos. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. 
Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą. 
Šilutės rajono savivaldybės tarybos 2023-04-20 sprendimas Nr. T1-1299 „Dėl Šilutės rajono savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“ ir Šilutės rajono savivaldybės tarybos 2015-09-24 sprendimas Nr. T1-83 „Dėl Šilutės rajono savivaldybės administracijos nuostatų tvirtinimo“ bus pripažinti netekusiais galios.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Antikorupcinis vertinimas reikalingas. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai. 
Nėra.

	8. Projekto autorius ar autorių grupė.
Savivaldybės meras Vytautas Laurinaitis.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą. 
Nėra.

	10. Kiti, autorių nuomone, reikalingi pagrindimai ir paaiškinimai. 
Lietuvos Respublikos vietos savivaldos įstatymo 15 straipsnio 2 dalies 9 punkte nurodyta, kad išimtinė savivaldybės tarybos kompetencija yra savivaldybės administracijos struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus savivaldybės administracijoje nustatymas Savivaldybės mero teikimu.
Pasikeitus Lietuvos Respublikos vietos savivaldos įstatymui reikalinga keisti Šilutės rajono savivaldybės administracijos nuostatus, kurie atitiktų šiuo metu galiojančius teisės aktus, todėl parengtas šis Tarybos sprendimo projektas. 
Vadovaujantis Lietuvos Respublikos vidaus reikalų ministro 2023-08-04 įsakymu Nr. 1V-503 „Dėl tipinių valstybės tarnautojų, atliekančių parengties pareigūnų funkcijas, pareigybių aprašymų patvirtinimo ir šių pareigybių steigimo“ patvirtintu tipiniu patarėjo, atliekančio savivaldybės parengties pareigūno funkcijas, pareigybės aprašymu, atsiranda Patarėjo pareigybė, tiesiogiai pavaldi Administracijos direktoriui. Todėl būtina įsteigti šią pareigybę.
Steigiama sporto organizatoriaus pareigybė, todėl keičiamas Švietimo ir kultūros skyriaus pavadinimas į pavadinimą „Švietimo, sporto ir kultūros skyrius“.
Įsteigiamas Šilutės rajono savivaldybės administracijos Architektūros ir urbanistikos skyriaus Žemės valdymo poskyris ir patvirtinamas didžiausias leistinas valstybės tarnautojų ir darbuotojų, dirbančių pagal darbo sutartis, pareigybių skaičius.
Poskyryje būtų įsteigtos 3 pareigybės, darbuotojai būtų perkelti iš Nacionalinės žemės tarnybos, kadangi tam tikros funkcijos bus perduotos Savivaldybei.




 Teisės ir civilinės metrikacijos skyriaus 
 vyriausioji personalo specialistė		  	                         Dalia Bernotienė

